PATVIRTINTA

 Vilniaus rajono savivaldybės

 Administracijos direktorės

 2023 m. kovo 1 d.

 įsakymu Nr. A27(1)-595

 Priedas Nr. 21

**Vilniaus rajono savivaldybės administracijos Šatrininkų seniūnijos**

**2023 m. veiklos planas**

1. **Vilniaus rajono savivaldybės administracijos Šatrininkų seniūnijos aplinka.**

1.1. Seniūnijos plotas, miestelių, kaimų trumpa charakteristika.

Šatrininkų seniūnija išsidėsčiusi arti Vilniaus miesto, yra Vilniaus rajono pietinėje dalyje. Ribojasi su Vilniaus miesto Naujosios Vilnios seniūnija, Vilniaus rajono Mickūnų, Rukainių, Kalvelių bei Nemėžio seniūnijomis. Seniūnijos plotas apie 3600 ha. Seniūnijos teritorijoje nėra didelių miškų ir natūralių vandens telkinių. Turime keturis tvenkinius (du Grigaičiuose, po vieną Šatrininkuose ir Kyviškėse). Seniūnijos teritorijoje teka nedidelis Kyvės upelis. Seniūnijoje yra 15 kaimų: Grigaičiai, Vėliučionys, Kyviškės, Karklėnai, Dobromislės, Šatrininkai, Verbuškės, Juodalaukis, Kapitulščizna, Kalniškės, Ivoniškės, Rokantiškės, Šiaudinės vs., Užupiai, Popielai.

 1.2. Seniūnijos gyventojai (einamųjų metų sausio 1 d. duomenimis).

|  |  |
| --- | --- |
| Seniūnijos gyventojai pagal pagrindines amžiaus grupes | Skaičius |
| Darbingo amžiaus | 2180 |
| Pensinio amžiaus | 524 |
| Vienišų asmenų | 15 |
| Vienišų nusenusių | 7 |
| Daugiau nei 75 m. amžiaus | - |
| Suaugusiųjų neįgaliųjų | 323 |
| Vaikų su negalia iki 18 m. | 11 |
| Darbingo amžiaus neįgaliųjų | 315 |
| Socialinę atskirtį patiriančios šeimos | - |

 1.3. Seniūnijos seniūnaitijos, bendruomenės, bendrijos (skaičius, pagrindinė informacija).

Seniūnija yra suskirstyta į 8 seniūnaitijas:

**Grigaičių seniūnaitija** (Grigaičių k., Rokantiškių k.) – seniūnaitis Gendrich Ulevič.

**Karklėnų seniūnaitija** (Karklėnų k., Popielų k.) - seniūnaitė Ivona Klimašauskienė.

**Vėliučionių seniūnaitija** (Vėliučionių k.) – seniūnaitis Edvard Karpovič.

**Kyviškių seniūnaitija** (Kyviškių k.) – seniūnaitis Jevgenij Burbo.

**Šatrininkų seniūnaitija** (Šatrininkų k., Šiaudinės k., Ivoniškių k., Kapitulščiznos k.) – seniūnaitė Kristina Žukovskaja.

**Kalniškių seniūnaitija** (Kalniškių k., Juodalaukio k., Užupio k.) – seniūnaitis Česlav Stankevič.

**Verbuškių seniūnaitija** (Verbuškių k.) – seniūnaitis Jevgenijus Matusevič.

**Dobromislės seniūnaitija** (Dobromislės k.) – seniūnaitis Andžej Stankevič.

Seniūnijoje veikia trys kaimo bendruomenės. Grigaičių bendruomenė veikia nuo 2008 m., Kyviškių kaimo bendruomenė „Kyvija“ veikia nuo 2015 m. bei „Šiaudinės viensėdžio bendruomenė“ veikia nuo 2020 m. Bendruomenės nuolat organizuoja gyventojams šventes, aktyviai dalyvauja seniūnijos gyvenime.

 1.4. Švietimo įstaigos (pavadinimas, vaikų sk., pagrindinė informacija apie įstaigą).

Seniūnijos teritorijoje yra dvi mokyklos: Kyviškių pagrindinė mokykla, vykdanti priešmokyklinio, pradinio, pagrindinio ir papildomo ugdymo programas lenkų kalba vaikų skaičius – 101 ir Nemėžio Šv. Rapolo Kalinausko gimnazijos Grigaičių pradinio ugdymo skyrius, kur mokoma lenkų ir rusų kalbomis, vaikų skaičius – 67. Vėliučionių ir Rokantiškių kaimuose yra du vaikų darželiai: Vėliučionių vaikų darželis, kur priimami įvairiakalbiai vaikai, vaikų skaičius – 17, ir vaikų ugdymo mokykla-darželis „Saulės gojus“, privatus vaikų darželis su užsienio kalbų mokymu, vaikų skaičius – 350. Taip pat Vėliučionių kaime nuo 2023 m. sausio mėn. veikia Lietuvos įtraukties švietimo centras.

 1.5. Kultūros, socialinės, sporto, sveikatos įstaigos, bibliotekos, bažnyčios ir kt. (Pavadinimas, pagrindinė informacija apie įstaigą).

Grigaičiuose veikia Rudaminos daugiafunkcinio kultūros centro Grigaičių skyrius ir Grigaičių biblioteka. Vėliučionių kaime veikia katalikų koplyčia, kurią lanko kunigas iš Naujosios Vilnios Mergelės Marijos Taikos Karalienės parapijos.

 1.6. Kapinės, visuomeninės paskirties teritorijos, poilsinės zonos, parkai ir kt., sutartys dėl laikinų prekybos nuomos vietų (kioskai), prekybos aikštelės, prekybos ir paslaugų vietos ir kt.

Seniūnijoje yra 7 veikiančios kapinės. Taip pat yra neveikiančios žydų kapinės (genocido paminklas). Seniūnijoje yra sporto aikštynas, sklypas su sporto aikšte ir tvenkiniu ir visuomeniniams poreikiams skirti sklypai. Sporto aikštelėse įrengtos tinklinio aikštelės, mini futbolo vartai. Seniūnijos teritoriją aptarnauja autoparduotuvė. Grigaičių, Vėliučionių ir Kyviškių kaimuose yra įrengtos 4 vaikų žaidimų aikštelės.

 1.7. Seniūnijos teritorijoje esančios įmonės (veiklos pobūdis, darbuotojų sk.).

Seniūnijos teritorijoje Grigaičių kaime veikia:

* ŽŪB „Trilana“ - transporto ir logistikos paslaugos;
* ŽŪB „Papilėnai“ - elektros instaliacijos paslaugų gyventojams teikimas;
* Fediuk personalinė įmonė „Ifegra“ - [krovinių gabenimas, tarptautinės automobilių transporto paslaugos](https://imoniukatalogai.lt/lt/automobiliai-transportas-pervezimai/kroviniu-gabenimo-tarptautines-automobiliu-transporto-paslaugos);
* H. Starikovič IĮ parduotuvė - mažmeninė prekyba maisto produktais;
* UAB „Ruscargo“ - krovinių gabenimas, pervežimas tarptautiniais maršrutais;
* UAB „Liustava“ parduotuvė - mažmeninė prekyba;
* UAB „Tadmaksas“ - buitinės chemijos ir automobilių kosmetikos gaminiai - gamyba, didmeninė prekyba;
* UAB „Rozandra“ - putplokščių gamyba ir realizavimas, medienos dažymas;
* UAB „Juzara“ - automobilių variklių, kuro siurblių remontas;
* UAB „Jan-Star“ - transporto paslaugos;
* UAB „Jurgitra“ - autodalių prekyba ir nuotekų valymas.

UAB „Setransa“ - krovinių gabenimas, pervežimas tarptautiniais maršrutais (į užsienį) autotransportu.

Kyviškių kaime veikia:

* parduotuvė „Aibė“ - mažmeninė prekyba;
* Gustaičio aviacijos instituto skrydžių praktikos bazė – aerodromas, vykdomi praktiniai užsiėmimai su besimokančiais;
* UAB „Dekometa“ - dekoratyvinis metalas;
* kavinė „Skonių takais“ - pobūvių organizavimas.

Šatrininkų kaime veikia: S. Černiavskio IĮ „Listana“ - mažmeninė prekyba maisto produktais.

Vėliučionių kaime veikia:

* UAB „Alpama“ - statybos ir griovimo darbai;
* Jackevičienės firma „Liepužėlė“ - mažmeninė prekyba;
* UAB „Baltic Konis“ - šilumos tiekimas;
* Vėliučionių kaimo turizmo sodyba - sodybos nuoma.

Karklėnų kaime veikia:

* kaimo turizmo sodyba „Karklėnai Resort“ - kaimo turizmo verslas, pobūvių organizavimas, maitinimas, apgyvendinimas;
* sodyba „Villa Bonita“ - sodybos nuoma, pobūvių organizavimas, maitinimas.

Verbuškių kaime veikia:

* UAB „Žangrija“ – patalpų nuoma, pramogos ir poilsis.

Juodalaukio kaime veikia:

* UAB „Koredona“ - gyvulių supirkimas ir skerdienos pardavimas.
1. **Vilniaus rajono savivaldybės administracijos Šatrininkų seniūnijos vidinė struktūra, valdomi ištekliai.**

 2.1. Šatrininkų seniūnija yra Vilniaus rajono savivaldybės administracijos struktūrinis teritorinis padalinys, veikiantis Vilniaus rajono aptarnaujamos teritorijos dalyje. Seniūnijos aptarnaujamos ribos nustatomos Vilniaus rajono savivaldybės tarybos. Savo veikla Vilniaus rajono savivaldybės administracijos Šatrininkų seniūnija siekia: aktyvinti kultūrinį, sportinį, turistinį bei dvasinį gyvenimą; saugoti ir puoselėti dvasines, istorines vertybes, krašto tradicijas; telkti bendruomenę bendroms akcijoms, renginiams, šventėms; mažinti seniūnijos gyventojų socialinę atskirtį.

 2.2. Seniūnijos vidinė struktūra (darbuotojų skaičius, pareigos).

Seniūnijos personalą sudaro 16 etatų: seniūnas, seniūno pavaduotojas, raštvedys, socialinio darbo organizatorius, finansininkas, inspektorius dirbantis su gyvenamosios vietos deklaracijomis, valytojas, elektrikai, kapinių prižiūrėtojas, kiemsargiai, specialistas žemės ūkio klausimais, kūrikai.

 2.3. Seniūnijos turtas apskaitomas seniūnijos balanse, lėšos.

Šatrininkų seniūnijos teritorijoje yra 68,7 km kelių, iš jų: 47,4 - su žvyro danga, 20,2 - su patobulinta danga. Seniūnija tarnyboje naudoja 4 (keturis) automobilius (Opel Zafira, 2007 m., Toyota Corolla Verso, 2004 m., Volvo XC60 2011 m., Citroen Jumpy 2018 m., automobilinę priekabą)

Šatrininkų seniūnija savo balanse turi ilgalaikį nekilnojamąjį turtą:

Šatrininkų seniūnijos administracinį pastatą 125,8 kv. m. Šumsko pl. 157, Šatrininkų k. su ūkio pastatais;

Pastatas – Gyvenamasis namas, 69,66 kv. m. Aukštoji g. 19 Karklėnų k. su ūkiniais pastatais;

Pastatas – Vėliučionių mokykla, 398,06 kv. m. Liepų al. 77, Vėliučionių k. su ūkiniu pastatu;

Butas – gyvenamos patalpos, 35,41 kv. m, Liepų al. 63-11, Vėliučionių k.

 2.4. Viešųjų darbų programa (lėšos, įdarbinta žmonių, veikla).

2023 m. Šatrininkų seniūnijai pinigai nenumatyti.

1. **Vilniaus rajono savivaldybės administracijos Šatrininkų seniūnijos misija, vizija.**

 3.1. Seniūnijos misija.

Skatinti ir plėtoti vietos savivaldą kaip demokratinės rajono raidos pagrindą bei gerinti gyvenimo kokybę seniūnijoje, kuriant sveiką, saugią ir švarią aplinką. Teikti seniūnijos gyventojams informaciją apie savivaldybės institucijų, savivaldybės administracijos ir valstybės institucijų veiklą savivaldybės teritorijoje. Seniūnijos tikslai ir veiklos kryptys yra nustatytos atsižvelgiant į Lietuvos Respublikos Vietos savivaldos, Viešojo administravimo, Dokumentų ir archyvų įstatymų, Savivaldybės tarybos sprendimų, mero potvarkių bei administracijos direktoriaus įsakymų nuostatas.

Tenkinant Vilniaus rajono Šatrininkų seniūnijos bendruomenės viešuosius poreikius ir interesus, įgyvendinti savivaldos teisę ir vykdyti viešojo administravimo ir viešųjų paslaugų teikimo funkcijas seniūnijos lygiu. Teikti seniūnijos gyventojams paslaugas perleistas valstybės, t. y. gyvenamosios vietos deklaracija, pasėlių deklaracija. Teikti gyventojams teisinę ir praktinę pagalbą. Stiprinti seniūnijos bendruomenės tarpusavio ryšius. Labiau įtraukti bendruomenę į seniūnijos veiklą. Informuoti visuomenę apie seniūnijos inicijuojamas akcijas, programas ir konkursus.

 3.2. Seniūnijos vizija.

Vilniaus rajono Šatrininkų seniūnija - tai Vilniaus rajono dalis, turtinga savo žmonėmis, bei turinti išvystytą paslaugų infrastruktūrą. Čia sutelkti draugiški bendruomenės nariai gyvena, dirba ir kuria patogioje ir saugioje aplinkoje. Rūpintis seniūnijos ir gyventojų gerove, numatoma kurti saugią ir patogią gyvenamąją aplinką. Seniūnija visuomeninis ir kultūrinis centras, sujungiantis seniūnijos teritorijoje veikiančių įmonių, įstaigų ir organizacijų veiklą, informuojantis apie seniūnijos teritorijoje vykstančias permainas bei veiklas.

 3.3. Einamųjų metų seniūnijos metinio veiklos plano tikslai.

Vilniaus rajono savivaldybės administracijos Šatrininkų seniūnija siekia:

Gerinti gyvenimo kokybę seniūnijoje, kuriant sveiką, saugią ir švarią aplinką;

* Suformuoti ir įgyvendinti veiksmingą seniūnijos funkcijų vykdymo strategiją;
* Priartinti seniūnijos teikiamas paslaugas arčiau gyventojų;
* Efektyviai ir racionaliai panaudoti biudžete skirtas lėšas pagal savivaldybės patvirtintas sąmatas;
* Įvykdyti seniūnijos gatvių apšvietimo tinklo rekonstrukcijos projektą, kuriame numatyta rekonstruoti gatvių apšvietimą 22 gatvėse.
* Įvykdyti seniūnijos administracinio pastato apšiltinimo darbus.
1. **Einamųjų metų KPPP ir Vietos bendruomenių savivaldos programos lėšų poreikis.**

 4.1. KPPP **planuojamas** lėšų poreikis (planuojami įgyvendinti darbai, tikslai, uždaviniai).

KPPP **planuojami darbai:** Esamos asfalto dangos remontas visos seniūnijos teritorijoje planuojama iš viso apie 2500 kvadratiniai m. Ištisinis asfaltavimas ant esamos asfalto dangos Karklėnų k. 400 m, Kyviškių k. 350 m, ir kituose kaimuose 520 m. Planuojama žvyrkelio dangos skaldos mišiniu pagerinimas daugelyje kelių ir gatvių.

 4.2. Vietos bendruomenių savivaldos programos **planuojamas** lėšų poreikis (planuojami įgyvendinti darbai, tikslai, uždaviniai).

Lėšos neplanuojamos.

 4.3. Iš savivaldybės biudžeto skirtos lėšos įsiskolinimams dengti.

2023 m. sausio 1 d. kreditorinis įsiskolinimas yra 2998,00 eurai, ir bus padengtas iš savo lėšų.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Programos kodas** | **Programos tikslo kodas** | **Uždavinio kodas** | **Priemonės kodas** | **Priemonės pavadinimas** | **Rezultatai/ Vertinimo kriterijai** | **Savivaldybės biudžeto asignavimai** | **Iš viso** | **Pastabos** |  |
| **Iš savivaldybės biudžeto** | **Iš valstybės biudžeto specialiųjų tikslinių dotacijų** | **Iš biudžetinių įstaigų įmokų ir pajamų iš mokesčių dalies** | **Iš viso asignavimų** | **Kitos lėšos** |  |  |  |
|  |
|  |
| **Programos pavadinimas (kodas)**  |  |
| kodas | kodas | **Programos tikslo pavadinimas** |  |
| kodas | kodas | kodas | **Uždavinio pavadinimas**  |  |
| kodas | kodas | kodas | kodas | Priemonės pavadinimas |  | suma |  |  | suma | suma | suma |  |  |

|  |
| --- |
| **Susisiekimo ir gatvių apšvietimo infrastruktūros gerinimo programa (03)**  |
| 03 | 01 | **Plėtoti rajono gyventojams patogią ir saugią susisiekimo sistemą** |
| 03 | 01 | 03 | **Apšviesti rajono gyvenviečių gatves ir plėsti gatvių apšvietimo tinklus** |
| 03 | 01 | 03 | 01 | Elektros energijos įsigijimas gatvių apšvietimui ir nuolatinė gatvių apšvietimo tinklų priežiūra seniūnijose, gatvių apšvietimo linijų įrengimas ir remontas |  | 89,0 |  |  | 89,0 |  | 89,0 |  |
| **Valdymo programa (04)** |
| 04 | 01 | **Užtikrinti sklandų savivaldybės institucijų darbą** |
| 04 | 01 | 01 | **Sudaryti sąlygas Savivaldybės funkcijų vykdymui** |
| 04 | 01 | 01 | 04 | Seniūnijų darbo organizavimas |  | 234,4 |  | 0,3 | 234,7 |  | 234,7 |  |
| 04 | 01 | 02 | **Įgyvendinti Savivaldybei teisės aktais priskirtas valstybines funkcijas** |
| 04 | 01 | 02 | 14 | Žemės ūkio funkcijų vykdymas |  | 20,7 |  |  | 20,7 |  | 20,7 |  |
| **Saugios ir švarios gyvenamosios aplinkos kūrimo programa (05)** |
| 05 | 01 | **Užtikrinti gyventojams nepertraukiamą komunalinių paslaugų teikimą** |
| 05 | 01 | 02 | **Palaikyti rajone švarią aplinką** |
| 05 | 01 | 02 | 05 | Atliekų tvarkymas (bešeimininkių šiukšlių surinkimas ir išvežimas) seniūnijose |  | 10,0 |  |  | 10,0 |  | 10,0 |  |
| 05 | 01 | 02 | 06 | Viešųjų erdvių (kapinių, poilsio zonų ir pan.) tvarkymas  |  | 422,0 |  |  | 422,0 |  | 422,0 |  |
| **Socialinės atskirties mažinimo programa (08)** |
| 08 | 01 | **Didinti socialiai remtinų asmenų integraciją į visuomenę ir mažinti socialinę atskirtį** |
| 08 | 01 | 01 |  **Teikti socialinę paramą** |
| 08 | 01 | 01 | 01 | Piniginės socialinės paramos teikimas, išmokant pašalpas ir kompensacijas |  | 42,3 |  |  | 42,3 |  | 42,3 |  |
| 08 | 01 | 04 | **Padėti bedarbiams grįžti į darbo rinką** |
| 08 | 01 | 04 | 01 | Viešųjų darbų programos vykdymas |  |  |  |  |  |  |  |  |

Seniūnas Veslav Starikovič

Vyresnioji finansininkė Loreta Michalkevičienė